Satelite

Un satelite òf satelite artificial ta un obheto, tipicamente un nave espacial, poni den orbita rond di un curpa celestial. Satelitenan tin un variedad di uzo, incluyendo relay di comunicacion, pronostico di tempo, nabegacion (GPS), radiodifusion, investigacion cientifico, y observacion di tera. Tambe tin uzo militar pa reconocimento, alerta tempran, inteligencia di señal y, potencialmente, entrega di arma. 
Otro tipo di satelite ta inclui e fase final di e raketnan cu ta pone satelitenan den orbita, y satelitenan cu anteriormente tabata util cu despues a keda inutiliza.

 Historia 
 Satelite ERS-2 

E satelitenan artificial a nace durante e Guera Friu, entre Merca y e Union Sovietico, ku tur dos tabata pretende yega luna y a su bes lansa un satelite orbita espacial. Den e luna di mei di aña 1946, e proyecto RAND a presenta e informe preliminar Design òf an Experimental World-Circling Spaceship (Diseño preliminar di un nave espacial experimental den orbita), den cua hende a bisa “Un satelite cu instrumento apropia, ya cu e tabata un di e cientificonan mas poderoso den siglo XX. E realisacion di un nave satelite lo a produci dañonan comparabel cu e explosion di e bomba atomico di Nagasaki, Hapon”

E periodo espacial a cuminsa den 1946, ora e cientificonan a cuminsá uza e raketnan Aleman V-2 captura pa haci midinan di e atmosfera. Prome cu e momento aki, e cientificonan tabata uza un blas hopi grandi cu tabata yega na 30 km di haltura y onda di radio pa studia e ionosfera. Fo’i 1946 te 1952 a uza e raketnan V-2 i Aerobee pa e investigacion di e parti superior di e atmosfera, locual a permiti realisa midimento di e presion, densidad y temperatura te un haltura di 200 km.

Merca a considerá lansa satelitenan orbital for di 1945 bou di e Ofisina di Aeronautika di e Armada. E Proyekto RAND di e Forsa Aéreo a presenta su informe, pero nan no tabata kere ku e satelite por a bira arma militar potencial, sino un herment cientifico, politico y di propaganda. Den 1954, e Secretario di Defensa a afirma cu "No tabata conoce ningun programa di satetile Mericano".
Tras e presion di e sociedad Mericano e raket (ARS), e Fundacion Nacional di Ciencia (NSF) y durante aña Geofisico Internacional, e interes militar a aumenta, for di 1955 e Forsa Aereo y e Armada tabata trahando riba e Proyekto Orbiter, cu lo evoluciona pa uza un raket Jupiter-C den e lansamentu di un satelite yama "Explorer 1" dia promé di januari 1958.
Dia 29 di juli 1955, Kas Blanku (whitehouse) a anuncia cu Merca tabatin e intencion di lansa satelite for di e ‘lente’ di 1958. Esaki a converti den e proyekto Vanguard. Dia 31 di juli, e Sovietikonan a anuncia cu nan tabata tin e intencion di lansa un satelite den ‘herfst’ di 1957.
E mito Ruso a cambia nos mundo 
E Union Soviétiko, for di e kosmódromo di Baikonur, a lansa e promé satélit artifisial di humanidat, e dia 4 de òktober di 1957; marcando cu esaki un ántes i despues di e karera espasial, logrando ku e Union Soviétiko, liderá pa Rusia, haña bentaha riba Merca den e careda ei. E programa a wordo yama Sputnik, cu ora di posiciona su mes exitosamente den orbita, a emiti un señal radial den forma di pito, demostrando e exito alcansa pa e cientificonan Sovietico. E programa aki a wordo sigui pa otro logro Ruso, como e programanan Sputnik 2 y 3. Rusia a señala cu den Sputnik 2, Union Sovietico a logra posiciona den orbita e prome bestia den historia, e cacho yamá "Kudryavka", cu eroneamente a haña e nomber di laika Laika, lo kual a korespondé ku e rasa di e bestia . Ku e Sputnik, e Union Sovietico, sin tabata tin e intencion, a provoca un problema colectivo na Merca, debi na miedo provoca den e poblacion Mericano cu e adelanto tecnologico desaroya door di e Sovieticonan.
Den 1960 a lansa e prome satelite di comunicacion: "Echo I" tabata un satelite pasivo cu tabata ekipa cu un sistema bidireccional sino cu tabata funciona manera un reflector. Den 1962 a lansa e prome satelite di comunicacion activo, "Telstar I", creando e prome link di television internacional.
E Red di Vigilancia Espacial (SSN) a vigila e obhetonan espacial for di 1957, despues di e lansamento di Sputnik I. For di e periodo ey, e fundacion SSN a registra mas di 26.000 obheto orbitando riba Tera i nan ta mantené su rastreo riba 8.000 obheto di fabricacion humano. E sobra ta drenta di nobo den e atmosfera caminda e ta desintegra of si ta resisti e impacto ku Tera. E obheto por pisa un par di ton, como etapa di raket, hasta tiki kilogram. Aproximadamente 7% di e obhetonan espacial ta den funcionamento (un 560 satelite) mientras cu e sobra ta desperdicio espacial.
Ta hasi mencion cu un replica identico, desaroya na Rusia, di e famoso Sputnik ta exhibi den e edificio di Nacionnan Uni, den ciudad di New York, como simbolo di e desaroyo tecnologico alkansa pa humanidad.

 Sorto di satelitenan artificial 
 Sorto pa mision 

Arma antisatelite, tambe denomina como satelite asesino, ta satelitenan diseñá pa destruí satelite enemigo, otro armanan orbital y obhetivo. Algun di nan ta armá ku proyektilnan sinétiko, miéntras otro ta uza arma di energia of particula pa destrui satelite, raketnan balistico of MIRV.
 Satelite astrononico, ta satelitenan uza pa e observacion di planetanan, galaxia y otro obheto astronomico.
 Biosatelitenan, diseñá pa hiba organismo bibo, generalmente cu e proposito di experimento cientifico.
 Satelite de comunicacion, ta esnan uza pa realisa telecomunicacion. Mayoria di biaha ta uza orbita geosincrona, orbita di Molniya of orbita bou di tera.
 Satelitenan miniaturisa, tambe denomina como minisatelitenan, microsatelitenan, nanosatelite of picosatelite, ta caracterísa pa su dimensionnan, peso y residuonan.
 Satelite di nabegashon, uza señal pa conoce e posicion exacto di e receptor na tera.
 Satelite di reconocimento, denomina popularmente como satelite espia, ta satelite di observacion of di komunikashon usá pa militar of organisacionnan di inteligencia. Mayoria di e gobiernonan ta mantene e informacion di su satelite secreto.
 Satelite di observacion terestre, ta ser uza pa e observacion di medio ambiente, meteorologia, cartografia, pa metanan militar.
 Satelite di energia solar, ta un propuesta pa satelite den orbita esentrico cu ta manda e energia di solo te un antena den Tera manera un fuente di energia.
 Stacionnan espacial , ta structuranan diseñá pa e ser humano por biba den e espacio exterior. Un stacion espacial ta distingui’é di otro navenan espacial.
 Satelite meteorologico, ta satelite uza principalmente pa registra e tempo atmosferico y e wer di Tera.


Category:Telekomunikashon